# data[].attributes.headline
Νεκτάριος Μουζέλης (ΜΗΜ1618)

# data[].attributes.subject
Νεκτάριος Μουζέλης (ΜΗΜ1618)

# data[].attributes.body
Στο θέμα «Πόσο μακριά είναι το διάστημα», που έχω επιλέξει να παρουσιάσω, θεωρώ ότι θα έχει θετική έκβαση. Μπορώ να είμαι αισιόδοξος για τους ακόλουθους λόγους:
α) Το θέμα είναι πρωτότυπο και αναμένεται να προκαλέσει το ενδιαφέρον των εκπαιδευομένων.

β) Οι δραστηριότητες είναι ομαδικές, σύντομες και σαφείς. Τα αποτελέσματα κάθε δραστηριότητας είναι εμφανή και εντυπωσιακά.

γ)  Επειδή το θέμα είναι υπό εξέταση ακόμη και δεν υπάρχουν απόλυτες απαντήσεις, θα δοθεί ευκαιρία στην τάξη να εφαρμόσει συνεργατικές στρατηγικές για να οδηγηθεί σε συμπεράσματα. Αυτή η ποικιλία των θεωριών θα δώσει την ευκαιρία και την δυνατότητα στον εκπαιδευτικό να τονίσει το γεγονός ότι στον χώρο της επιστήμης δεν υπάρχει τίποτα απόλυτο αλλά υπάρχει χώρος για νέες ανακαλύψεις και θεωρίες.

# data[].attributes.headline
Ευθυμία Παπαγεωργίου (ΜΗΜ1621

# data[].attributes.subject
Ευθυμία Παπαγεωργίου (ΜΗΜ1621

# data[].attributes.body
Η μεθοδολογία STEAM σε σύντομο χρονικό διάστημα έχει δείξει ότι, παρά τις δυσκολίες που μπορεί να προκύψουν, είναι μια από τις πιο πετυχημένες μεθόδους διδασκαλίας για θέματα που αφορούν τις φυσικές επιστήμες όπως είναι το φαινόμενο της "Δράσης - Αντίδρασης". οι παράγοντες που την καθιστούν επιτυχημένη είναι κυρίως οι εξής:
1) καθιστούν τη διαδικασία της μάθησης εξαιρετικά ενδιαφέρουσα για ους μαθητές.
2) οι μαθητές θα ανακαλύπτουν μόνοι τους τη γνώση αναπτύσσοντας παράλληλα τη φαντασία, τη δημιουργικότητα και ικανότητα επίλυσης προβλημάτων.
3) αναπτύσσεται σε μεγάλο βαθμό η συνεργασία.
4) η μάθηση γίνεται περισσότερο βιωματική και η πολύπλευρη προσέγγιση του θέματος θα οδηγήσει στην κατανόηση του σε βάθος.

# data[].attributes.headline
Ματσάγγος Γεώργιος (ΜΗΜ1616)

# data[].attributes.subject
Ματσάγγος Γεώργιος (ΜΗΜ1616)

# data[].attributes.body
Εκτός τον προβλημάτων που σχετίζονται με την υλοποίηση και την εφαρμογή του STEAM project " Το φαινόμενο Doppler ", μπορούμε να που με σιγουριά, ότι η συγκεκριμένη ενότητα του γνωστικού αντικειμένου της φυσικής προσφέρεται για διαθεματική - διεπιστημονική μελέτη στο σχολικό περιβάλλον. Αυτό συμβαίνει διότι:
Οι στόχοι που θα τεθούν θα είναι κατανοητοί και ξεκάθαροι.
Οι μαθητές θα διεξάγουν έρευνα πάνω σε ένα αυθεντικό πρόβλημα (εφαρμογή στον πραγματικό κόσμο).
Θα αναπτύξουν την κριτική τους σκέψη μέσω μιας διαδικασίας πολύπλευρης ενασχόλησης με την θεματική ενότητα.
Οι τέχνες (και συγκεκριμένα η μουσική τέχνη), συνδέονται με την θεματική ενότητα και δημιουργούν ένα περιβάλλον αυθεντικής μάθησης και που μπορεί κάλλιστα να γενικευτεί σε πολλούς τομείς της καθημερινότητας, προάγοντας την έρευνα και την καινοτομία.

# data[].attributes.headline
Σακέτου Παναγιώτα-Αργυρώ (ΜΗΜ1624)

# data[].attributes.subject
Σακέτου Παναγιώτα-Αργυρώ (ΜΗΜ1624)

# data[].attributes.body
Πέρα από τα προβλήματα που μπορεί να δημιουργηθούν κατά τη διάρκεια της εργασίας , υπάρχουν και θετικά στοιχεία τα οποία θα διευκολύνουν την μελέτη και υλοποίηση του project και θα αποτελέσουν τη «λύση» στα παραπάνω. Αυτά είναι:

·         Η δημιουργία πρωτότυπων εργασιών από τους μαθητές μέσω κατάλληλης υλικής υποστήριξης .

·         Η χρήση συνεργατικών στρατηγικών για την εύρυθμη συνεργασία των ομάδων.

·         Η διατύπωση σαφών στόχων και η αντιστοίχισή τους με κατάλληλες-δημιουργικές δραστηριότητες.

·         Η ενίσχυση που λαμβάνουν οι μαθητές για να παίρνουν οι ίδιοι πρωτοβουλίες κατά τη διαδικασία.

·         Η ανάπτυξη δεξιοτήτων και στάσεων όπως η κριτική σκέψη, η επίλυση προβλήματος, η συνεργασία και η ελεύθερη έκφραση.

# data[].attributes.headline
Βογιατζή Ευφροσύνη (ΜΗΜ1606)

# data[].attributes.subject
Βογιατζή Ευφροσύνη (ΜΗΜ1606)

# data[].attributes.body
Η υλοποίηση του project“Χάρτης: Ένα εργαλείο για τη μελέτη του κόσμου” ,σύμφωνα με τη μεθοδολογία STEAM, φαντάζει ευοίωνη, καθώς περιλαμβάνει μια πληθώρα θετικών χαρακτηριστικών και προσδοκώμενων αποτελεσμάτων. Αρχικά, πιθανολογώ ότι θα κεντρίσει το ενδιαφέρον των μαθητών, καθώς περιλαμβάνει ποικίλους τρόπους και μέσα. Επιπλέον, η προβλεπόμενη συνεργασία των μαθητών θα επιφέρει καλύτερα αποτελέσματα και ανταλλαγή ιδεών. Αξίζει να σημειωθεί, ότι η χρήση αυθεντικών προβλημάτων και παραδειγμάτων από την καθημερινή ζωή θα έχει ως αποτέλεσμα την πρακτική εφαρμογή της γνώσης και τη συνειδητοποίηση της αξίας της. Με το πέρας του project, οι μαθητές θα είναι σε θέση να «διαβάζουν» και να χρησιμοποιούν τους χάρτες κάθε είδους. Ακόμη, η πληθώρα των πηγών και των μέσων πρόσληψης της γνώσης προσφέρει στους μαθητές τη δυνατότητα επιλογής, η οποία θα βασίζεται στις ιδιαίτερες κλίσεις και χαρακτηριστικά του καθενός. Η πολύπλευρη προσέγγιση που προσφέρει η μεθοδολογία STEAM θα οδηγήσει στην σε βάθος γνώση και την ανάπτυξη θεμελιωδών δεξιοτήτων. Τέλος, η καλλιτεχνική προσέγγιση του θέματος πχ. μέσω της δημιουργίας χαρτών με ψηφιακά εργαλεία, θα συμβάλλει στη διαμόρφωση ενός ευχάριστου κλίματος για τους μαθητές ξεφεύγοντας από την παραδοσιακή και ατελέσφορη διαδικασία μάθησης.

# data[].attributes.headline
ΜΠΑΡΕΚΑΣ ΑΝΤΩΝΙΟΣ (ΜΗΜ1620)

# data[].attributes.subject
ΜΠΑΡΕΚΑΣ ΑΝΤΩΝΙΟΣ (ΜΗΜ1620)

# data[].attributes.body
Το εκπαιδευτικό πρόβλημα που αποφάσισα να επεξεργαστώ είναι η κατανόηση της έννοιας της μεταβλητής στην πρωτοβάθμια εκπαίδευση. Μπορεί κατά την εκπαίδευση με STEAM, οι αντιξοότητες που θα εμφανιστούν να είναι πολλές, όμως αξίζει να αναφερθούμε και στις θετικές προοπτικές που δημιουργούνται. Παράγοντες που  θα επηρεάζουν θετικά την έκβαση της εκπαίδευσης με τη μεθοδολογία STEAM είναι:

1. Η χρήση προσιτών, οικείων και καθημερινών αντικειμένων θα διευκολύνει όλη την προσπάθεια των μαθητών να κατανοήσουν την έννοια της μεταβλητής, αξιοποιώντας τις αισθήσεις της αφής και της όρασης αλλά και τη δημιουργική φαντασία τους. Οι μαθητές θα αντιληφθούν πολύ εύκολα ότι πράγματα και καταστάσεις που συναντούν καθημερινά μεταβάλλονται.

2. Οι μαθητές αφού διδαχθούν την έννοια της μεταβλητής θα μπορέσουν να ανακαλέσουν και να εφαρμόσουν τις γνώσεις τους άμεσα τροποποιώντας αλγορίθμους, πράγμα το οποίο είναι πολύ ελκυστικό και δημιουργικό γι αυτούς. Συνεπώς, θα έχουν μία πρώιμη επαφή με τον προγραμματισμό, ο οποίος εξυπηρετεί σύγχρονες ανάγκες.

3. Η ανάπτυξη δεξιοτήτων του 21ου αιώνα, όπως η συνεργασία, η κριτική και δημιουργική σκέψη, η επίλυση προβλημάτων.

4. Κατά τη διάρκεια της εκπαίδευσης θα μπορούν να εφαρμοστούν συνεργατικές στρατηγικές.

5. Η εύκολη κατανόηση της συγκεκριμένης έννοιας θα επωφελήσει τους μαθητές σε όλο το φάσμα των Θετικών Επιστημών καθώς εμπλέκεται σε πολλούς τομείς. Παλαιότερα, οι μαθητές θεωρούσαν λανθασμένα ότι η έννοια της μεταβλητής αφορά αποκλειστικά στα Μαθηματικά.

# data[].attributes.body
Το διαθεματικό Αναλυτικό Πρόγραμμα Σπουδών STEAM βασίζεται, μεταξύ άλλων, στην προώθηση της έρευνας, της αυτενέργειας και της διδασκαλίας μέσα από την επίλυση προβλημάτων. Έχει αποδειχθεί ερευνητικά (National Research Council, U.S.A., 2010) πως μπορεί να αποφέρει οφέλη τόσο για τους μαθητές (αξιόλογα μαθησιακά επιτεύγματα, δεξιότητες απαιτούμενες για τη συμμετοχή σε μια παγκόσμια οικονομία και σε έναν ταχέως μεταβαλλόμενο κόσμο) όσο και για τος εκπαιδευτικούς (καλλιέργεια προσόντων απαραίτητων για τις νέες εκπαιδευτικές συνθήκες του 21ου αι. και για την επαγγελματική τους εξέλιξη).
Σε συνολική εκτίμηση, η εκπαίδευση STEAM φαίνεται να εξυπηρετεί το σκοπό, για τον οποίο δημιουργήθηκε, την προετοιμασία δηλαδή αξιόλογου εργατικού δυναμικού, που θα στελεχώσει θέσεις εργασίας και θα συμβάλει στην ανάπτυξη της οικονομίας, της βιομηχανίας, των Τεχνών και της καινοτομίας

# data[].attributes.headline
Κορκοδείλου Δήμητρα (ΜΗΜ1612)

# data[].attributes.subject
Κορκοδείλου Δήμητρα (ΜΗΜ1612)

# data[].attributes.body
Η δημιουργία μιας θεματικής ενότητας, στηριζόμενη στη μεθοδολογία STEAM αποτελεί πρόκληση τόσο για τον εκπαιδευτικό, όσο και για τους εκπαιδευόμενους. Η διδασκαλία γίνεται παιχνίδι για όλους καθώς ο μαθησιακός στόχος κρύβεται μέσα στη μεθοδολογία STEAM, σαν αποτέλεσμα οι εκπαιδευόμενοι να μαθαίνουν πιο γρήγορα. Επιπροσθέτως, καλλιεργείται η συνεργασία και η δημιουργικότητα των εκπαιδευόμενων αλλά και των εκπαιδευτικών. Με αυτό τον τρόπο, οι εκπαιδευτικοί διευρύνουν τα εκπαιδευτικά όρια των μαθητών με απώτερο σκοπό να εμπλακούν ενεργά.

# data[].attributes.headline
Βαργιανίτη Ειρήνη (ΜΗΜ 1604)

# data[].attributes.subject
Βαργιανίτη Ειρήνη (ΜΗΜ 1604)

# data[].attributes.body
Η διδασκαλία ενός θέματος που είναι άγνωστο στους μαθητές, όπως το project «Πλανήτης Άρης», με τη μεθοδολογία STEAM, ενέχει πολλές δυσκολίες, οι οποίες όμως, δεν υπερτερούν των θετικών στοιχείων. Μερικά από αυτά είναι:

1.     Η μελέτη των πλανητών είναι ένα θέμα που εξάπτει την φαντασία  των μαθητών, καθώς είναι ένα γνωστικό αντικείμενο άγνωστο, γεμάτο μυστήριο. Μέσα από το «ταξίδι» τους θα προσπαθήσουν να γνωρίσουν λίγο καλύτερα τον κόσμο μας και τους φυσικούς νόμους που τον διέπουν.

2.     Μέσα από την πολύπλευρη προσέγγιση του θέματος, οι μαθητές θα καλλιεργήσουν βασικές δεξιότητες του 21ου αιώνα (κριτική σκέψη, δημιουργικότητα, επικοινωνία)

3.     Οι εκπαιδευτικοί θα έχουν την ευκαιρία να συνεργαστούν με συναδέλφους άλλων ειδικοτήτων.

4.     Πληθώρα πηγών για περαιτέρω μελέτη και υποστηρικτικό υλικό

# data[].attributes.headline
Βαλέρια Αλοΐζου (ΜΗΜ 1602)

# data[].attributes.subject
Βαλέρια Αλοΐζου (ΜΗΜ 1602)

# data[].attributes.body
Κατά την επεξεργασία του θέματος «Η εναλλαγή ημέρας και νύχτας», είναι πολύ πιθανόν να προκύψουν ορισμένα προβλήματα. Όμως, στην εκπαίδευση οφείλουμε να αντιμετωπίζουμε τα προβλήματα ως προκλήσεις, διατηρώντας θετική κι αισιόδοξη στάση. Έτσι λοιπόν προκύπτουν οι εξής ιδέες:

1. Ορισμός ξεκάθαρων στόχων εξ’ αρχής κατά την ανάπτυξη των δραστηριοτήτων με σκοπό να ξεπεραστούν οι όποιες δυσκολίες στη σκέψη των παιδιών.

2. Αναστοχασμός  πάνω στην προυπάρχουσα γνώση.

3. Ενθάρρυνση της ομαδικότητας και της συνεργασίας καθ’ όλη τη διάρκεια της σχολικής χρονιάς.

4. Ορισμός χρονοδιαγράμματος, έτσι ώστε να μη συμπέσει η ανάπτυξη του θέματος με άλλες υποχρεώσεις του σχολικού προγράμματος.

5. Συνεργασία με συναδέλφους για την ανεύρεση πόρων και για την από κοινού οργάνωση του θέματος σύμφωνα με τη μέθοδο STEAM.

6. Εμπιστοσύνη στη δυναμική της ομάδας καθώς είναι γνωστό πως: "Πίσω από ένα παιδί που πιστεύει στον εαυτό του, υπάρχει ένας ενήλικας που πίστεψε πρώτα σε αυτό".

# data[].attributes.headline
Γιόκαρη Εύη (ΜΗΜ 1607)

# data[].attributes.subject
Γιόκαρη Εύη (ΜΗΜ 1607)

# data[].attributes.body
Και….επειδή…οι αποχρώσεις είναι πολλές….πολλές είναι και οι θετικές ιδέες σχετικά με το υπο διερεύνηση θέμα. Μερικές από αυτές αναφέρονται πιο κάτω. Πιο συγκεκριμένα, όσον αφορά θέμα της «περιβαλλοντικής εκπαίδευσης»

1) Η περιβαλλοντική εκπαίδευση καλύπτει ένα ευρύ φάσμα αντικειμένων μελέτης όπως για παράδειγμα τη δομή και τη λειτουργία του φυσικού περιβάλλοντος, τις οικολογικές διαταραχές, το ανθρωπογενές περιβάλλον (αρχιτεκτονική, φυτοφάρμακα, βιομηχανικά απόβλητα) κλπ. Οι μαθητές μπορούν να έχουν τη δυνατότητα επιλογής θέματος μετά από μια δική τους μικρή έρευνα. Ετσι ελαχιστοποιείται η πιθανότητα εγκατάλειψης του project ενώ παράλληλα ενισχύεται το ενδιαφέρον τους.

2) Οι μαθητές απολαμβάνουν την ομαδική συνεργασία, τις επισκέψεις τους σε φορείς  που υλοποιούν προγράμματα περιβαλλοντικής εκπαίδευσης αλλά και τα πιθανά ταξίδια που απαιτούνται για την ολόπλευρη κατανόηση του θέματος.

3) Αναπτύσσουν στάσεις και αξίες που διαθέτει ένας ενεργός πολίτης

# data[].attributes.headline
Κουμελά-Χατζηπαναγιώτου Όλγα (ΜΗΜ1614

# data[].attributes.subject
Κουμελά-Χατζηπαναγιώτου Όλγα (ΜΗΜ1614

# data[].attributes.body
Το εκπαιδευτικό πρόβλημα της χωροαντιληπτικής ικανότητας σε παιδιά πρώτης σχολικής ηλικίας θεωρώ ότι ενδείκνυται για τη προσέγγιση του μέσω μιας SΤΕΑΜ προσέγγισης, καθώς αναφέρεται σε έννοιες που ίσως δυσκολεύουν αρχικά αυτήν την ηλικία ,οι οποίες όμως μπορούν να αναγνωριστούν και κατακτηθούν από τα παιδιά εύκολα μέσα από τη σύνδεση τους με άλλες προσεγγίσεις, όπως από τη ματιά ενός έργου τέχνης(με αντικείμενα πάνω-κάτω, μέσα-έξω από άλλα αντικείμενα), ενός θεατρικού παιχνιδιού ή ενός σύντομου ευχάριστου ποιήματος που τις χρησιμοποιεί. Μία τέτοια ολιστική προσέγγιση πιστεύω θα δώσει στα παιδιά την ικανότητα να κατανοήσουν σε βάθος τις έννοιες αυτές με έναν πολύ ευχάριστο και διασκεδαστικό τρόπο που θα κεντρίσει το ενδιαφέρον τους καταλαβαίνοντάς τες σε βάθος. Ακόμη τα παιδιά θα έρθουν σε θέση να αναπτύξουν κάποιες από τις δεξιότητες του 21ου αιώνα που απαιτούνται για τα μετέπειτα χρόνια της ζωής τους, όπως για παράδειγμα την ικανότητα συνεργασίας.

# data[].attributes.headline
Γιόκαρη Εύη (ΜΗΜ

# data[].attributes.subject
Γιόκαρη Εύη (ΜΗΜ

# data[].attributes.headline
Κολιού Αικατερίνη (ΜΗΜ 1611)

# data[].attributes.subject
Κολιού Αικατερίνη (ΜΗΜ 1611)

# data[].attributes.body
Το εκπαιδευτικό πρόβλημα που επέλεξα να εξετάσω σχετίζεται με τη δημιουργία και επεξεργασία εικόνων. Προγράμματα ζωγραφικής έχουν δημιουργηθεί από πολλές εταιρείες παραγωγής λογισμικού, άλλα με λιγότερες και άλλα με περισσότερες δυνατότητες. Όλα μοιάζουν μεταξύ τους και, αν μάθουμε να χρησιμοποιούμε ένα από αυτά, εύκολα μπορούμε να δουλέψουμε και με οποιοδήποτε άλλο. Είναι σημαντικό ωστόσο να γίνει μία πιο ολιστική προσέγγιση του θέματος. Δίνεται, λοιπόν, η ευκαιρία στους μαθητές να το προσεγγίσουν από την πλευρά των εικαστικών και να εξετάσουν διάφορα καλλιτεχνικά ρεύματα, όπως ο φωτορεαλισμός. Παράλληλα, γίνεται επιστημονική προσέγγιση του θέματος, καθώς εξετάζεται η έννοια του φωτός από την πλευρά της φυσικής. Έτσι διατηρείται το ενδιαφέρον των μαθητών και με τη σωστή επιλογή και ενορχήστρωση των πόρων θα μπορέσουν να ξεπεραστούν τα εμπόδια και να γίνει επιτυχής εφαρμογή του STEAM.

# data[].attributes.headline
Γριμπά Παναγιώτα (ΜΗΜ 1628)

# data[].attributes.subject
Γριμπά Παναγιώτα (ΜΗΜ 1628)

# data[].attributes.body
Η ζωγραφική είναι μια δραστηριότητα που απολαμβάνουν τα παιδιά ήδη από την νηπιακή τους ηλικία, συνδέεται άμεσα με προσωπικά τους βιώματα καθώς η ενασχόληση με αυτή αποτελεί μέρος της καθημερινότητάς τους. Η βιωματική αυτή εμπειρία, θα βοηθήσει στην προσέλκυση του ενδιαφέροντός τους και στην άμεση εμπλοκή τους.

Οι Τέχνες αντανακλούν κάτι περισσότερο από το καλλιτεχνικό ταλέντο, καθώς εκφράζουν τις γνωστικές ικανότητες του παιδιού και προβλέπουν προοδευτικά τις επιδόσεις του στα μαθηματικά. Με αυτό τον τρόπο τα παιδιά, θα μπορέσουν να κατανοήσουν τις κλίσεις τους και να εξελίξουν τις δεξιότητές τους σ ’ένα ευρύ φάσμα επιστημών.

Με την κατάλληλη προετοιμασία και οργάνωση του εκπαιδευτικού υλικού θα δομηθεί  ένα εκπαιδευτικό περιβάλλον, το οποίο θα ενεργοποιήσει την προηγούμενη σχηματική γνώση, το ενδιαφέρον, την παρατήρηση, την περιέργεια, αλλά και την ανησυχία για το πως αυτές οι επιστήμες μπορούν να συνδεθούν.

Η καθοδήγηση που θα λάβουν  από τον εκπαιδευτικό για την υλοποίηση των δραστηριοτήτων κατά την διάρκεια της εκπαιδευτικής παρέμβασης (procedural scaffolding) καθώς και η ανατροφοδότηση και υποστήριξη των μαθητών σε τεχνικά και πάσης φύσεως ζητήματα που μπορεί να ανακύψουν θα βοηθήσουν σημαντικά στην επιτυχημένη εφαρμογή του προγράμματος αυτού

.

# data[].attributes.headline
Μαριάννα Βαγιάνου (ΜΗΜ1603)

# data[].attributes.subject
Μαριάννα Βαγιάνου (ΜΗΜ1603)

# data[].attributes.body
Το θέμα της Τέχνης το οποίο διάλεξα να αναπτύξω ενδέχεται στην πράξη να παρουσιάσει προβλήματα σε σχέση με την πρακτική STEAM. Συγκεκριμένα, καλό θα ήταν να χρησιμοποιηθεί ένα μεμονωμένο καλλιτεχνικό ρεύμα όπως αυτό του σουρεαλισμού, ούτως ώστε οι μαθητές να προσανατολιστούν στο συγκεκριμένο τομέα.
Επίσης, η χρήση της πρακτικής Steam μπορεί να δυσκολέψει τους μαθητές ως προς τη χρήση της.
Ωστόσο, οι δυσκολίες αυτές μπορούν να παρακαμφθούν αν ληφθεί υπόψη ότι η Τέχνη είναι ένα ευχάριστο θέμα για τους εκπαιδευόμενους. Σίγουρα, το ρεύμα του σουρεαλισμού αν παρουσιαστεί σωστά θα προσελκύσει το ενδιαφέρον των μαθητών και θα τους κάνει να ασχοληθούν ενεργά με το συγκεκριμένο αντικείμενο. Οι εκπαιδευόμενοι θα έχουν τη δυνατότητα να ανταλλάξουν απόψεις και να συνεργαστούν, προκειμένου να γνωρίσουν το συγκεκριμένο καλλιτεχνικό ρεύμα.
Τέλος, εάν οργανωθεί σωστά η πρακτική STEAM από τους εκπαιδευτές, οι εκπαιδευόμενοι θα μπορούν να αποκτήσουν εμπλουτισμένες γνώσεις και να αποκτήσουν μία νέα αντίληψη του συγκεκριμένου καλλιτεχνικού ρεύματος συνδυάζοντάς το με γεωμετρία, πληροφορική ή και μηχανική.

# data[].attributes.headline
Ιωάννης Μουσκουντάκης (ΜΗΜ1619)

# data[].attributes.subject
Ιωάννης Μουσκουντάκης (ΜΗΜ1619)

# data[].attributes.body
Το θέμα το οποίο επέλεξα να αναπτύξω σύμφωνα με τη μεθοδολογία  STEAM διαθέτει αρκετούς παράγοντες οι οποίοι ενδεχομένως να αποτελέσουν εμπόδια για την επιτυχή ολοκλήρωση του. Παρ’ όλα αυτά δεν θα ήταν σωστό να σταθούμε στα αρνητικά στοιχεία και να αγνοήσουμε τα πλεονεκτήματα τα οποία μας παρουσιάζονται με την ευκαιρία της επιλογής και τα οποία είναι κατά την γνώμη μου πολύ σημαντικά γιατί θα είναι αυτά που σε συνδυασμό με τη μεθοδολογία  STEAM θα οδηγήσουν στην επιτυχή ολοκλήρωση του. Ειδικότερα τα κυριότερα πλεονεκτήματα του συγκεκριμένου θέματος είναι:

1.Το αντικείμενο των ηλεκτρονικών υπολογιστών και της πληροφορικής είναι ένα από τα πιο δημοφιλή διότι οι περισσότεροι μαθητές έρχονται σε επαφή με μία ή περισσότερες μορφές ηλεκτρονικών υπολογιστών από μικρή ηλικία. Η επιλογή του γνωστικού αντικειμένου δεν έγινε τυχαία καθώς είχε ως στόχο να προκαλέσει το ενδιαφέρον και την περιέργεια των μαθητών.

2.Η καλή γνώση των μονάδων  Byteκαι Herz(Hz) και των πολλαπλάσιων τους θα βοηθήσει τους μαθητές να έχουν μια πιο βαθιά και καλύτερη κατανόηση των δυνατοτήτων των ηλεκτρονικών υπολογιστών όπως είναι η ταχύτητα και η χωρητικότητα τους. Επίσης οι ασκήσεις οι οποίες θα γίνουν πάνω στις μονάδες αυτές θα βοηθήσουν και ορισμένους μαθητές οι οποίοι ενδεχομένως να αντιμετωπίζουν πρόβλημα με το γνωστικό αντικείμενο των μαθηματικών καθώς θα τους εξοικειώσουν στην ολοκλήρωση πράξεων με νούμερα τα οποία διαθέτουν μεγάλη τάξη μεγέθους και κυρίως στον πολλαπλασιασμό.

3.Οι μαθητές θα κληθούν να δουλέψουν σε ομάδες. Αυτό αποτελεί μια εξαιρετική ευκαιρία για τους μαθητές ώστε να αρχίσουν να αναπτύσσουν την συνεργατικότητα τους, το ομαδικό πνεύμα και τις ικανότητες επίλυσης  συγκρούσεων οι οποίες πλέον κρίνονται απαραίτητες για την αρμονική και ολοκληρωμένη διαμόρφωση των μαθητών στους αυριανούς πολίτες και επαγγελματίες.

4.Η μεθοδολογία  STEAM αυτή καθαυτή η οποία μπορεί να εξασφαλίσει ότι οι μαθητές θα είναι συγκεντρωμένοι, προσηλωμένοι στο στόχο τους και το κυριότερο δεν θα βαρεθούν κατά τη διάρκεια της διεξαγωγής των δραστηριοτήτων. Οι δραστηριότητες οι οποίες βασίζονται πάνω στη μεθοδολογία STEAM είναι όλες διαφορετικές μεταξύ τους ώστε να μην αφαιρείται η προσοχή των μαθητών και είναι σχεδιασμένες ούτως ώστε  να εμπλέκουν όλους ανεξαιρέτως τους μαθητές στη διαδικασία για την ολοκλήρωση τους  αλλά και για να προάγουν την δημιουργικότητα των μαθητών.

5.Η παροχή ίσων ευκαιριών σε μαθητές οι οποίοι μπορεί να μην έχουν την δυνατότητα να διαθέτουν ηλεκτρονικό υπολογιστή στο σπίτι τους καθότι είναι ένα ενδεχόμενο το οποίο έχει προβλεφθεί και σε περίπτωση ύπαρξης ενός τέτοιου φαινομένου θα αντιμετωπισθεί κατάλληλα.

6.Η παροχή χρήσιμων γνώσεων σχετικά  με τις επιμέρους μονάδες των ηλεκτρονικών υπολογιστών και τις συσκευές εισόδου και εξόδου καθώς και η εξοικείωση με τις ιστοσελίδες και την έρευνα για πληροφορίες  στο διαδίκτυο. Γνώσεις τις οποίες αφού τις κατακτήσουν θα μπορούν να τις χρησιμοποιούν ανά πάσα στιγμή και εκτός του σχολικού χώρου.

# data[].attributes.headline
Ματζάνα Κωνσταντίνα (ΜΗΜ1615)

# data[].attributes.subject
Ματζάνα Κωνσταντίνα (ΜΗΜ1615)

# data[].attributes.body
Το θέμα "γεωμετρικά σχήματα και τέχνη" ενδέχεται κατά τη διδασκαλία του, να παρουσιάσει κάποιες δυσκολίες που θα δυσχεράνουν την ολοκλήρωση του. Παρόλα αυτά, τα θετικά υπερτερούν από τα αρνητικά και θα επιτευχθεί η μελέτη και η επεξεργασία του συγκεκριμένου θέματος.
Αρχικά, πιστεύω ότι το θέμα αυτό θα προσελκύσει σε μεγάλο βαθμό το ενδιαφέρον των μαθητών. Έτσι, θα είναι πρόθυμοι να ασχοληθούν περαιτέρω με αυτό. Επίσης, το γεγονός αυτό θα ενισχυθεί περισσότερο μέσα από την ορθή επιλογή του υποστηρικτικού υλικού, των πηγών μελέτης και την σωστή διαχείριση τους από τον εκπαιδευτικό.
Τέλος, το θέμα που επέλεξα σε συνδυασμό με την μεθοδολογία STEAM, θα έχει ως αποτέλεσμα να αναπτύξουν οι μαθητές αυτές τις κοινωνικές δεξιότητες που θεωρούνται απαραίτητες για τον 21ο αιώνα.

# data[].attributes.headline
Ράπτη Κωνσταντίνα 16

# data[].attributes.subject
Ράπτη Κωνσταντίνα 16

# data[].attributes.body
Το παν για μία επιτυχημένη πολυθεματική δραστηριότητα είναι η καλή, οργανωμένη, λεπτομεριακή σχεδίαση της.Εάν έχεις σκεφτεί όλα τα πιθανά σενάρια αντίδρασης, έχεις καλή γνώση του αντικείμενου, μηδαμινό άγχος, καλή ψυχολογία όλες οι δυσκολίες αντιμετωπίζονται. Αρκεί μόνο να έχεις δουλέψει το επικοινωνιακό κομμάτι, να μη φοβηθείς να αρνηθείς κάποια απάντηση που δεν γνωρίζεις, τονίζοντας τη σημασία της ανακαλυπτικής μάθησης. Τέλος, πρέπει πάντα να θυμάσαι το στόχο σου ώστε να παρέχεις τα απαραίτητα εφόδια και κίνητρα στα παιδιά.

# data[].attributes.headline
Γρυπαίου Λουκία ΜΗΜ 1608

# data[].attributes.subject
Γρυπαίου Λουκία ΜΗΜ 1608

# data[].attributes.body
Κάθε διδασκαλία που επιλέγουμε να πραγματοποιήσουμε, κρύβει σίγουρα κάποιες δυσκολίες. Όμως πάντα υπάρχουν εκείνοι οι παράγοντες που θα ενισχύσουν την επιτυχία της διδασκαλίας μας. Στο θέμα που έχω επιλέξει θεωρώ πως τα θετικά που θα βοηθήσουν στην επίτευξη των στόχων της διδασκαλίας είναι τα εξής:
1. Η εκμετάλλευση του ανέμου είναι ένα θέμα αρκετά ελκυστικό και είμαι αισιόδοξη πως θα κινήσει τη περιέργεια των μαθητών, αφού είναι άμεσα συνδεδεμένο με τη καθημερινότητά τους.
2. Η σωστή οργάνωση από τη πλευρά του εκπαιδευτικού, συγκεντρώνοντας τη κατάλληλη υλική υποστήριξη και κάνοντας εύστοχη επιλογή μαθησιακών πόρων θα βοηθήσουν στην αποτελεσματική έκβαση της διδασκαλίας.
3. Η προετοιμασία του μαθησιακού "εδάφους", έτσι ώστε οι μαθητές να είναι σε θέση να ανταποκριθούν στις απαιτήσεις και στα ζητούμενα της διδασκαλίας παίζει καθοριστικό ρόλο (π.χ Να έχει προηγηθεί ενημερωτικό μάθημα σχετικά με την μεθοδολογία STEAM και ίσως και εξάσκηση των λογισμικών που θα χρησιμοποιηθούν.)
4. Η παροχή κινήτρων αλλά και η σωστή καθοδήγηση από τη πλευρά του εκπαιδευτικού θα ωφελήσει την αρμονική συνεργασία των μαθητών, αποφεύγοντας έτσι συγκρούσεις μεταξύ των μελών της ομάδας.

# data[].attributes.headline
Κορομπίλη Αναστασία (ΜΗΜ1613)

# data[].attributes.subject
Κορομπίλη Αναστασία (ΜΗΜ1613)

# data[].attributes.body
Το φαινόμενο του Μαγνητισμού- Ηλεκτρομαγνητισμού - όπως και όλα τα φυσικά φαινόμενα - τραβάει την προσοχή των μαθητών. Όταν λοιπόν το ενδιαφέρον αυτό θέμα συνδυαστεί με μία ενεργητική μεθοδολογία, όπως η STEAM, τα αποτελέσματα θα είναι θετικά.

Οι μαθητές μπορούν να φέρουν στον νου τους πολλά παραδείγματα από την καθημερινότητα, έτσι ώστε να κάνουν τις απαραίτητες συνδέσεις για το φαινόμενο αυτό και έπειτα βέβαια μπορούν ομαδικά να πειραματιστούν, να ανακαλύψουν και να περάσουν στην επίλυση αυθεντικών προβλημάτων. Ακόμη, μέσα από την τέχνη θα μπορέσουν να εκφραστούν και να δημιουργήσουν. Έτσι, η γνώση δε θα είναι επιφανειακή αλλά βιωματική και θα δώσει τη δυνατότητα στους μαθητές να αναπτύξουν πολλαπλές δεξιότητες όπως συνεργατικότητα, δημιουργικότητα, κριτική σκέψη, επίλυση αυθεντικών προβλημάτων.

Εάν υπάρξει σωστός σχεδιασμός από την πλευρά του εκπαιδευτικού σε σχέση με τον χρόνο και τους πόρους, οικονομική υποστήριξη και συνεργασία με συλλόγους, γονείς και μαθητές θα μπορέσουν να αντιμετωπιστούν τα ενδεχόμενα εμπόδια και να επιτευχθεί ο στόχος.

# data[].attributes.headline
ΕΙΡΗΝΗ ΠΙΠΕΡΙΔΟΥ (MHM1632)

# data[].attributes.subject
ΕΙΡΗΝΗ ΠΙΠΕΡΙΔΟΥ (MHM1632)

# data[].attributes.body
Το θέμα "Θερμοκρασία"-"Θερμότητα" που επέλεξα είμαι σίγουρη ότι θα προσελκύσει έντονα το ενδιαφέρον των μαθητών καθώς είναι συνυφασμένο με την καθημερινότητα τους. Όλοι τους ακούν και χρησιμοποιούν τις δύο έννοιες σε καθημερινές τους δραστηριότητες.
Μέσα από τη διδασκαλία και την αξιοποίηση σχετικού υποστηρικτικού υλικού που θα έχει βρεθεί, οι μαθητές θα μπορέσουν να κατανοήσουν τη διαφορά μεταξύ των δύο εννοιών ώστε πλέον να τις χρησιμοποιούν σωστά στην καθημερινότητα τους.
Η χρήση της μεθοδολογίας STEAM θα συμβάλλει στη δημιουργία ενός ελκυστικά σύγχρονου εκπαιδευτικού πλαισίου όπου οι μαθητές μέσα από δημιουργικές δραστηριότητες θα αναπτύξουν δεξιότητες συνεργασίας και ανάπτυξης κριτικής σκέψης προσεγγίζοντας διαθεματικά το θέμα μελέτης.

# data[].attributes.headline
Χιωτάκη Δομνίκη (ΜΗΜ 1627)

# data[].attributes.subject
Χιωτάκη Δομνίκη (ΜΗΜ 1627)

# data[].attributes.body
​Η διδασκαλία των γεωμετρικών και αριθμητικών μοτίβων με τη μεθοδολογία STEAM έχει κάποιες πιθανές δυσκολίες οι οποίες όμως δεν υπερισχύουν των θετικών αποτελεσμάτων που θα έχει η εφαρμογή της συγκεκριμένης μεθοδολογίας.
Για παράδειγμα, στους μαθητές ήδη από τα μαθήματα που γίνονται στα πλαίσια του αναλυτικού προγράμματος φαίνεται ότι τους προσελκύει το θέμα και τους "τραβά" το ενδιαφέρον. Άρα, θα είναι θετικά προσκείμενοι στο να ασχοληθούν περαιτέρω και έξω από αυτά που ορίζει το αναλυτικό πρόγραμμα με το θέμα. Ιδιαίτερα γνωρίζοντας ότι μέσω της μεθοδολογίας θα συνεργαστούν και θα χρησιμοποιήσουν τη δημιουργικότητά τους, αναπτύσσοντας περαιτέρω δεξιότητες βασικές για τον 21ο αιώνα. Επιπλέον, είμαι αισιόδοξη ότι θα βρεθεί το κατάλληλο υποστηρικτικό υλικό για την υλοποίηση των στόχων που θα τεθούν, όπως και ότι η συνεργασία με τους συναδέλφους, που θα εμπλακούν, θα είναι αρμονική και τα αποτελέσματά της καρποφόρα. Τέλος, νιώθω μεγάλη ασφάλεια γιατί γνωρίζω ότι κατά τη διάρκεια του σχεδιασμού, αλλά και της υλοποίησης θα υπάρχει πληθώρα πηγών που θα με βοηθήσουν πάνω στην μεθοδολογία του STEAM.

# data[].attributes.headline
Αγγελή Κρυσταλλία-Ζωή (ΜΗΜ1601)

# data[].attributes.subject
Αγγελή Κρυσταλλία-Ζωή (ΜΗΜ1601)

# data[].attributes.body
Το θέμα που έχω επιλέξει είναι τα γεωμετρικά σχήματα, το οποίο έχει πολλές πιθανές δυσκολίες. Όμως υπάρχουν ευνοϊκοί  παράγοντες  που μπορούν να βοηθήσουν για την επίλυση του προβλήματος. Αρχικά πιστεύω ότι είναι ένα θέμα που θα προκαλέσει το ενδιαφέρον των μαθητών, αφού οι μαθητές αν και είναι εξοικειωμένοι  με τα γεωμετρικά σχήματα και έρχονται συνέχεια σε επαφή μαζί τους και στην καθημερινότητά τους. Μέσα από τη διδασκαλία της συγκεκριμένης ενότητας τα παιδιά θα γνωρίσουν καλύτερα τον κόσμο που τούς περιβάλλει και θα συνδέσουν τις γνώσεις που αποκτούν σε επίπεδο διδασκαλίας με καθημερινά ζητήματα (πχ παιχνίδια). Μέσα από την πρακτική STEAM τα παιδιά θα διασκεδάσουν, θα δημιουργήσουν, θα συνεργαστούν μέσα από τον συνδυασμό των διάφορων πηγών και υλικού υποστήριξης, όπως επίσης θα έρθουν σε επαφή με διαθεματικές δραστηριότητες που θα κάνουν το μάθημα ακόμα πιο ενδιαφέρον.

# data[].attributes.headline
Ιωάννα Τσουράπη (ΜΗΜ-1625)

# data[].attributes.subject
Ιωάννα Τσουράπη (ΜΗΜ-1625)

# data[].attributes.body
Ο θεματικός άξονας της διδασκαλίας που έχω επιλέξει είναι "Το ηλιακό μας σύστημα", του μαθήματος της Γεωγραφίας της Στ΄τάξης. Πιο αναλυτικά, επέλεξα τη συγκεκριμένη ενότητα γιατί (θετικά): πρώτον, πιστεύω οτι έλκει πολύ το ενδιαφέρον των μαθητών ως θέμα (θετική ανταπόκριση του κοινού-στόχου), δεύτερον- και πολύ βασικό- είναι το γεγονός οτι το έκρινα ως ένα ιδανικό θέμα για την εφαρμογή της μεθοδολογίας STEAM , γιατί οι μαθητές μπορούν να εργαστούν και να συνεργαστούν σε όλους του πυλώνες της.
Με την εφαρμογή της συγκεκριμένης μεθοδολογίας: 1)επιτυγχάνεται η ολιστική προσέγγιση του θέματος, 2)διατηρείται το ενδιαφέρον και η προσοχή των μαθητών, 3)δίνεται η ευκαιρία να συνδυάσουν διαφορετικά μέσα και πόρους, τους οποίους θα έχουν αναζητήσει οι ίδιοι και φυσικά να αναπτύξουν διαφορετικές δραστηριότητες κάθε φορά(κοινωνικές,συνεργατικές,επικοινωνιακές,κιναισθητικές,οργανωτικές,νοητικές,κλπ).
Αναφορικά με τις δυσκολίες στις οποίες αναφερθήκαμε (σε προηγούμενη δραστηριότητα), αξίζει να σημειώσουμε οτι υπάρχουν λύσεις! Πιο αναλυτικά, η έλλειψη ή τα "κενά" σε προϋπάρχουσες γνώσεις, οι οποίες είναι χρήσιμες για την κατανόηση του θέματός μας, μπορούν να "αντιμετωπιστούν" μέσω στρατηγικών flipped learning. Για την ακρίβεια, κάποιες μέρες πριν το μάθημα, θα μπορούσαμε να δώσουμε λέξεις-κλειδιά ή και υλικό με βασικές έννοιες τις οποίες κρίνουμε απαραίτητο να γνωρίζουν. Έτσι, κερδίζουμε χρόνο από την αρχική αξιολόγηση που θα κάναμε στην αρχή της διδασκαλίας και από την επίλυση αποριών που αφορούν σε γνώσεις που θα έπρεπε ήδη να έχουν οι μαθητές.
Αναφορικά με τον κίνδυνο συγκρούσεων ανάμεσα στα μέλη των ομάδων, είναι ένα "εμπόδιο" που μπορεί να υπάρξει ανά πάσα στιγμή και σε οποιοδήποτε μάθημα. Στην περίπτωση που υπάρξουν συγκρούσεις, θα πρέπει να καθοδηγήσουμε τους μαθητές να επικοινωνήσουν μέσω διαλόγου με τους συνεργάτες τους, να αναγνωρίσουν τα δικά τους λάθη (αυτοκριτική), να θέσουν εκ νέου στόχους (κριτική σκέψη,λήψη αποφάσεων) και δίνοντάς τους κίνητρο (έπαθλο στην ομάδα όχι μόνο με το καλύτερο αποτέλεσμα,αλλά και με την καλύτερη συνεργασία), θα τους κάνουμε να αναπτύξουν την ομαδικότητά τους, να μοιράσουν ρόλους και αρμοδιότητες κι έτσι, να συνεργαστούν αρμονικά! Τέλος, η έλλειψη πόρων ή διαθέσιμου υλικού είναι κάτι που μπορούμε να προλαμβάνουμε.
Τέλος, με την ίδια την εφαρμογή της μεθοδολογίας STEAM, εκτός από την ολιστική προσέγγιση του θέματος που έχουμε επιλέξει, δίνουμε την ευκαιρία στους μαθητές να καλλιεργήσουν ακόμη περισσότερο τις δεξιότητές τους και να αναβαθμίσουν το γνωστικό τους επίπεδο και σε άλλα μαθήματα (πχ με την επίλυση προβλήματος μαθηματικών, στο οποίο καλούνται να υπολογίσουν την ώρα σε δύο πολύ μακρινές χώρες, ή την απόσταση ανάμεσα σε δύο πλανήτες)(εξάσκηση στην επίλυση προβλήματος αλλά και στις μαθηματικές πράξεις).